AIŠKINAMASIS RAŠTAS

Dėl savivaldybės nekilnojamojo turto perdavimo Molėtų „Saulutės“ vaikų lopšeliui-darželiui

**1. Parengto tarybos sprendimo projekto tikslai ir uždaviniai**

Molėtų menų mokykla 2016 m. rugsėjo 22 d. raštu Nr. D7-79 „Dėl patalpų pripažinimo nereikalingomis“ informavo, kad patalpose, esančiose adresu: Molėtai, Liepų g. 11, perduotose Molėtų rajono savivaldybės tarybos 2011 m. spalio 20 d. sprendimu Nr. B1-197 „Dėl patalpų perdavimo Molėtų menų mokyklai“, nevykdoma įstaigos veikla ir direktoriaus 2016 m. rugsėjo 1 d. įsakymu Nr. V1-50 „Dėl patalpų pripažinimo nereikalingomis ir jų perdavimo“ patalpos pripažintos nebereikalingomis. Molėtų rajono savivaldybės administracija gavo Molėtų „Saulutės“ vaikų lopšelio - darželio 2016 m. spalio 7 d. raštą Nr. V8-43 „Dėl patalpų perdavimo“, kuriuo prašoma perduoti patikėjimo teise valdyti 265,46 kv. m ploto patalpas (patalpų indeksai: R-14, 1-61, 1-63, 1-65, 1-74, 1-76, 1-77, 1-78, 1-79) ir 67,59 kv. m ploto bendro naudojimo patalpas (patalpų indeksai: R-7, 1-18, 1-20, 1-30, 1-31, 1-60), kurios tapo nebereikalingos Menų mokyklos veiklai.

Molėtų „Saulutės“ vaikų lopšelio-darželio patalpos, kurios buvo perduotos Molėtų menų mokyklai ir šiuo metu yra nenaudojamos, reikalingos lopšelio-darželio veiklai. Jose bus atidaryta papildoma grupė.

Parengto sprendimo projekto tikslas – perduoti patikėjimo teise valdyti savivaldybei nuosavybės teise priklausančias ir šiuo metu Molėtų menų mokyklos patikėjimo teise valdomas patalpas lopšelio-darželio pastate, esančiame adresu: Molėtai, Liepų g. 11, Molėtų „Saulutės“ vaikų lopšeliui-darželiui savarankiškosios savivaldybės funkcijos – ikimokyklinio ugdymo, neformaliojo vaikų švietimo ir užimtumo organizavimui – įgyvendinimui.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 8 punktas, 16 straipsnio 2 dalies 26 punktas ir 4 dalis, 18 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 ir 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – nenaudojamos patalpos bus perduotos Molėtų „Saulutės“ vaikų lopšeliui-darželiui ir jose bus vykdoma ikimokyklinio ugdymo, neformaliojo vaikų švietimo ir užimtumo organizavimo veikla.

Neigiamų pasekmių nenumatoma.

**4. Priemonės sprendimui įgyvendinti**

Perduoti turtą ir pasirašyti turto perdavimo - priėmimo aktą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų menų mokykla.